KOMENTE DHE REKOMANDIME
MBI RAPORTIN E MONITORIMIT PËR 4 MUJORIN E PARË TË VITIT 2026  PËR MINISTRINË E DREJTËSISË
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore

Me fondet e buxhetit të vëna në dispozicion gjatë vitit 2026, Ministria e Drejtësisë ka ushtruar veprimtarinë e tij në zbatim të detyrimeve të ngarkuara sipas fushës së saj të përgjegjësisë për arritjen e qëllimit të politikave të secilit program.

Ministria e Drejtësisë, për vitin 2026, administroi dhe menaxhoi fondet publike sipas nëntë programeve të miratuara, konkretisht:

1. Planifikimi, Menaxhimi dhe Administrimi

2. Publikimet Zyrtare

3. Mjekësia Ligjore

4. Shërbimi për Çështjet e Birësimit

5. Agjencia e trajtimit të pronave 

6. Ndihma juridike

7. Shërbimi i Përmbarimit gjyqësor

8. Sistemi i Burgjeve

9. Shërbimi i Provës

Programi “Planifikim, menaxhim, administrim” Qëllimi i politikës së  programit: “Reformimi i sistemit të drejtësisë në Shqipëri dhe përqasja e legjislacionit me atë të BE, me në qendër qytetarin”, ndërsa treguesit e performancës në nivel qëllimi
: “Standarde të politikave të fushës së MD të hartuara kundrejt totalit të planifikuar në planin e akteve”;”% e punonjësve të trajnuar kundrejt totalit të punonjësve të programit”; Raporti femra/meshkuj për program; Gra ne pozicione drejtuese”. Objektivat e politikës së programit janë: “Hartimi i legjislacionit në fushën e përgjegjësisë shtetërore, të Ministrisë së Drejtësisë, dhënia e mendimit të specializuar për të gjitha aktet që shqyrtohen në KM, Mbikëqyrja e administratoreve të falimentit nëpërmjet analizimit të raporteve statistikore sipas standarteve kombëtare të licensimit; Bashkëpunimi me Gjykatat e Rretheve  dhe të Apelit, mbi transferimin e dosjeve gjyqësore dhe dokumenteve të tjera.; Mbikëqyrja dhe mbrojtja e të miturve/të rinjve gjatë dhe pas kryerjes së dënimit në përputhje me Kodin e Drejtësisë Penale për të miturit.” MD ka përcaktuar tregues performance edhe në nivel objektivi por që të gjithave u mungon njësia matëse dhe ato raportohen si të arritura sipas planit 100% edhe pse bëhet fjalë për 4 mujorin e parë dhe ecuria nuk reflektohet njësoj kur analizon realizimin e produkteve respektive, psh: “Standarde të politikave të fushës së MD të hartuara kundrejt totalit të planifikuar në planin e akteve”, raportohet i realizuar 100% që në 4 mujor ndërsa produkti “Akte të vlerësuara dhe hartuara”, është realizuar 43% për 4 mujorin e parë.
Për vitin 2026, janë parashikuar disa produkte të cilat kanë si objektiv hartimin e projekt-akteve dhënien mendim të specializuar për aktet e ardhura nga ministritë e linjës, monitorimin e profesioneve të lira, përkthime zyrtare..etj. Ndër produktet e këtij programi mund të përmendim:
· "Projektligje dhe projekt-vendime të hartuara dhe të vlerësuara'' janë realizuar 573 akte ligjore dhe nënligjore nga 1,344 të planifikuara për vitin 2026 me një kosto faktike prej 122.4 milionë lekë; 
· “Profesione të lira të monitoruara” janë kryer 34 inspektime nga 110 të planifikuara me një kosto faktike prej 553.4 mijë lekë; 
· “Përkthime zyrtare në fushën penale dhe civile” janë përkthyer 1,644 faqe nga 47,586 të planifikuara me një kosto faktike prej rreth 2.3 milionë lekë; 
· “Të mitur të mbikëqyrur”, janë trajtuar 3 të mitur nga 180 të planifikuar për vitin 2026 me një kosto faktike prej 9.4 milionë lekë; 
· “Mbikëqyrje dhe licencim i administratorëve të falimentit” janë realizuar 7 mbikëqyrje të administratorëve të falimentuar nga 7 të planifikuar për vitin 2026, me një kosto faktike prej 4.1 milionë lekë. 
· “Njësi ruajtje tipologjike në administrim” janë ruajtur 420 metër linear dokumente dhe dosje gjyqesore nga 1,350 metër linear që parashikohet për vitin 2026, me një kosto faktike prej 11.5 milionë lekë.

Programi “Publikimet Zyrtare” Qëllimi i politikës së  programit: “Bërja e njohur botërisht, në formë të shkruar dhe elektronike, e akteve të botueshme, sipas legjislacionit në fuqi në Fletore Zyrtare dhe Buletinin e Njoftimeve Zyrtare dhe përditësimi i tyre.” Objektivat e politikës së programit janë “Botimi i akteve  ligjore dhe nënligjore në kohë dhe brenda standardeve”, “Numri i rasteve të trajtuara të diskriminimit me bazë gjinore në institucione”, “% e grave në poste drejtuese ndaj totalit të posteve drejtuese”. Për këtë program sugjerojmë të rishikohen formulimet e objektivave pasi ngjajnë më shumë si tregues performance, gjithsesi realizimi i tyre raportohet i arritur 100% sipas planifikimit edhe pse është 4 mujori i parë i vitit.
Për vitin 2026, janë realizuar produkte me kosto faktike prej 15.3 milionë lekë, ku përmendim: 
· “Publikimi i fletores zyrtare” janë realizuar 92 botime, nga 190 të planifikuar për 4 mujorin e parë të vitit 2026, me një kosto prej rreth 15.1 milionë lekë;

· “Botimi elektronik i fletores zyrtare, buletinit të njoftimeve zyrtare, kodeve dhe përmbledhëseve të legjislacionit” janë botuar 10 publikime, nga 48 të planifikuar për 4 mujorin e parë të vitit 2026, me një kosto prej 14.1 mijë lekë;

· “Botimi i Buletinit të Njoftimeve Zyrtare” 103 buletine, nga 244 të planifikuara për 4 mujorin e parë të vitit 2026, shoqëruar me një kosto prej 81 mijë lekë. 

Programi “Mjekësia Ligjore” Qëllimi i programit është përmirësimi në fushën e anatomisë patologjike, toksikologjisë dhe biologjisë, duke u përafruar me standardet metodike dhe tekniko-shkencore të analogëve të Bashkimit Evropian, të cilat konsistojnë në shtrim dhe implementimin të metodikave të reja laboratorike, në ekzaminime toksikologjike, biologjike në ndihmë të patologjisë ligjore dhe prokurorive të rretheve me anë të pajisjeve të reja identifikuese, përshtatja e këtyre metodave në varësi të problematikave të hasura të punës rutinë dhe kërkesës së rritur të ekzaminimeve toksikologjike, biologjike dhe mjeko-ligjore (ekzaminime histopatologjike) nga viti në vit. Treguesi i performances ne nivel qëllimi është “Përqindja e realizimit të akteve të ekspertimit të realizuara sipas standardeve të BE-së ndaj totalit të vendimeve të ekspertimit” për të cilin raportohet se është arritur 100% për periudhën që në 4 mujorin e parë. Objektivi i këtij programi është “Realizimi i akteve të ekspertimit me objektivitet, sipas legjislacionit në fuqi”. Për këtë objektiv janë raportuar si tregues performance “Aktet e bëra ndaj vendimeve të ardhura në IML” i cili raportohet me realizimi faktik 7,186 akte nga 19,000 të synuara për të realizuar për vitin 2026. Lidhur me këtë sugjerojmë të rishikohet pasi ngjan më së shumti si produkt sesa si  tregues performance; “Aftësimi profesional i personelit të IML për ekzaminimin e rasteve të dhunës seksuale” për të cilin nga ana e MD nuk është raportuar asnjë informacion as për vlerën e synuar për tu arritur as për atë të realizuar për vitin 2026; “Aktet e ekspertizës të realizuara për rastet e dhunë seksuale”, për të cilën raportohet se janë realizuar 62 nga 145 që parashikohej. Edhe për këtë tregues performance mendojmë se duhet të rishikohet pasi ngjan më së shumti si produkt sesa si  tregues performance.
 Për 4 mujorin e parë të vitit 2026, janë realizuar shpenzime në vlerën rreth 31.3 milionë lekë për këtë program dhe konkretisht janë realizuar produktiet; 

· “Akte ekspertimi mjeko-ligjore” janë kryer 7,186 akte ekspertimi nga 19,000 të planifikuara me një kosto faktike prej 31.2 milionë lekë dhe;

· 20 akte ekspertimi të rasteve të dhunës seksuale nga 150 të planifikuara.
Ndërsa projektet e investimit për pajisje autopsie dhe laboratorike edhe nuk janë realizuar për 4 mujorin.
Programi “Shërbimi për Çështjet e Birësimit”  Qëllimi i politikës së  programit “Sigurimi dhe mbrojtja e fëmijëve të mitur të shpallur të braktisur me vendim gjykate, duke garantuar gjithmonë interesin më të lartë për këta fëmijë, nëpërmjet krijimit të familjeve të reja të përshtatshme për ta, monitorimit të ecurisë pas birësuese dhe ofrimit të një shërbimi cilësor në përputhje me legjislacionin në fuqi.” Treguesit e performancës në nivel qëllimi janë “Përqindja e rasteve të birësimeve të suksesshme ndaj totalit të birësimeve”, i cili është raportuar i arritur 100% sipas parashikimit. Ndërsa objektivi i programit është “Realizimi me sukses i birësimit të fëmijëve në listë pritje brenda dhe jashtë vendit”, treguesit e performances në nivel objektivi nuk janë plotësuar me realizimin e periudhës por janë paraqitur vetëm vlerat e synuara për tu arritur. Me qëllim përmbushjen e objektivit të politikës së programit, për vitin 2026 ka realizim faktik të fondeve 6.1 milionë lekë dhe konkretisht në produktin “Birësime të realizuara brenda dhe jashtë vendit” janë shqyrtuar 3 kërkesa për birësime nga 20 të planifikuara, të cilat janë finalizuar me birësime për 4 mujorin e parë të vitit 2026. 

Në programin “Shërbimi i Kthimit dhe Kompensimit të Pronave”  Qëllimi i politikës së  programit: “Rregullimi i çështjes së pronave në zbatim të ligjit 133 / 2015 Për trajtimin e pronës dhe përfundimin e procesit të kompensimit të pronave dhe akteve nënligjore, Legalizimi, urbanizimi dhe integrimi i ndërtimeve dhe zonave informale.” Treguesi i performancës në nivel qëllimi
është “Numri i kompensimeve kundrejt totalit të kompensimeve të miratuara” ky tregues sugjerojmë të shprehet në përqindje pasi në këtë mënyrë ngjan më shumë si produkt sesa si tregues performance. Objektivi i politikës së programit është: “Të kryej procesin e vlerësimit  financiar të vendimeve përfundimtare nga viti 1933 e në vijim dhe të shpërndaj fondin special të kompensimit, sipas akteve nënligjore”, për përmbushjen e objektivit janë parashikuar 4 tregues performance të cilat në aneksin 4 nuk janë plotësuar me dhënat faktike të realizuar. Për përmbushjet e objektivave janë realizuar këto produkte me kosto faktike prej 90 milionë lekë, ku përmendim: 
· “Shpërndarja e fondit fizik dhe financiar” për 69 nga 842 subjekte të planifikuar me një kosto faktike prej afërsisht 85 milionë lekë; 
· Është realizuar “Mbrojtja e interesave të ATP në proceset gjyqësore”, ku rezulton se  janë mbyllur 101 nga 600 raste gjyqësore të planifikuara që kanë të bëjnë me çështje njohje të drejte pronësie apo që kanë të bëjnë me vlerësimin e pronës së njohur për kompensim me një kosto prej 4.3 milionë lekë;
· Gjithashtu, ka vijuar trajtimi i kërkesave për njohje pronësie për 326 nr. vendimesh nga 2,461 vendime që planifikohet të realizohet për vitin 2026.
Programin “Ndihma Juridike” Qëllimi i politikës së  programit: “Ofrimi i ndihmës juridike falas për individët që plotësojnë kushtet. Zbatimin dhe  monitorimin e cilësisë së dhënies së ndihmës juridike, në përputhje me legjislacionin në fuqi.” Treguesit e performancës në nivel qëllimi janë: “Individë që plotësojnë kushtet për dhënien e ndihmës juridike dhe % e punonjësve të trajnuar kundrejt totalit te punonjësve te programit” lidhur me këto tregues sugjerojmë të rishikohen dhe riformulohen në mënyrë më domethënëse lidhur me qëllimin e politikës. Objektivi i programit është “Dhënia e ndihmës juridike parësore dhe dytësore për individët qe plotësojnë kushtet, në zbatim të ligjit për Ndihmën Juridike Falas” ka si tregues performance “% e përfituesve të ndihmës juridike falas ndaj totalit të aplikantëve” i cili është realizuar për 95% të aplikantëve. Për vitin 2026 janë raportuar të dhënat lidhur me realizimin e treguesve të performances të njëjtë me planin vjetor që vë në diskutim nëse planifikimi është realist përsa kohë ai arrihet që në 4 mujorin e parë. Gjithashtu janë realizuar 2 produkte me një kosto faktike prej 27.5 milionë lekë, konkretisht: 
· “Raste ndihme juridike e ofruar falas” për 946 raste nga 3,000 të cilat janë planifikuar dhe është realizuar me një kosto faktike prej rreth 22.1 milionë lekë; si dhe
· “Dhënia e ndihmës juridike për gratë” u është dhënë ndihme juridike 1,390 grave nga 3,000 të planifikuara për vitin 2026 me një kosto prej 5.3 milionë lekë.
Programi “Shërbimi i Përmbarimit Gjyqësor”  Qëllimi i politikës së  programit: “Garantimi i Ekzekutimit të  Vendimeve Gjyqësore me Objektivitet dhe Ligjshmëri për të Siguruar Dhënien e Drejtësisë Subjekteve , pjesë në Ekzekutim”
Treguesit e performancës në nivel qëllimi është “Numër Titujsh Ekzekutivë të depozituar në Shërbimin Përmbarimor” për të cilin raportohet se janë ekzekutuar 53,978 tituj nga 54,000 që planifikoheshin. Duke qene se këto vlera janë raportuar edhe për 12 mujorin e vitit të kaluar mendojmë se janë lënë të pa përditësuara për periudhën raportuese. Objektivi i politikës së programit është “Rritja e numrit të ekzekutimeve krahasuar me vitin paraardhës, respektim rigoroz i afateve ligjore për kryerjen e veprimeve proceduriale të përcaktuara për ekzekutimin e titujve ekzekutivë. Ekzekutimi 100% i çdo urdhër mbrojtje  që regjistrohet në zyrat përmbarimore vendore.” Për treguesit e performancës në këtë program të janë “Nr. titujsh të pushuar me vendim gjykate të pezulluar me kërkesë kreditori” realizuar për 624 raste nga 3,300 të planifikuar për vitin 2026, “Nr. i titujve të ekzekutuar brenda afateve ligjore” është 2,071 raste nga 11,583 raste të planifikuara;  “Realizimi 100% i rasteve me urdhër mbrojtje që regjistrohen në zyrat përmbarimore vendore” janë raportuar 305  nga 850 raste të planifikuar për vitin 2026. Për të arritur objektivin ka patur realizim faktik prej 92.3 milionë lekë për produktin “Tituj ekzekutive të trajtuar në Shërbimin Përmbarimor” janë ekzekutuar 3,908 tituj ekzekutivë, kundrejt 15,971 tituj ekzekutivë të planifikuar. 
Programin “Sistemi i Burgjeve”  Qëllimi i politikës së  programit
 është “Për një sistem burgjesh qe garanton te drejtat dhe liritë themelore të personave me liri të kufizuar në Sistemin e Burgjeve dhe siguron riintegrimin e tyre në shoqëri”.
Treguesit e performancës në nivel qëllimi janë: “IEVP që garantojnë kushtet e sigurisë, trajtimit e rehabilitimit të të dënuarve; “Norma e recidivitetit (Burra); Norma e recidivitetit (gra); Norma e recidivitetit (të mitur); Të dënuar të punësuar pasi fitojnë lirinë”. Objektivat e programit janë “Riintegrimi i të dënuarve, zhvillimi i programeve për rehabilitimin në shoqëri të të paraburgosurve dhe të dënuarve në përputhje me standardet Evropiane” dhe “Sigurimi i standardeve të ofrimit të shërbimit të ekzekutimit të veprave penale”. Për treguesit e performances së këtij programi mungojnë njësit matëse dhe ato raportohen të arritura 100% sipas vlerave të synuara për vitin 2026 edhe pse periudha raportuese është 4 mujore. Me qëllim arritjen e objektivave janë parashikuar disa produkte nga të cilat disa janë për të matur performancë e sistemit të burgjeve, ndërsa disa janë projekte për përmirësimin e kushteve në sistemin penitenciar. 
Shpenzimet e këtij programi janë realizuar me një kosto faktike prej 2.7 miliard lekë, konkretisht:

· Janë trajtuar 4,170 të dënuar burra në IEVP;

· Janë të trajtuara në kushte të veçanta të vuajtjes se dënimit 66 të dënuara femra; 

· Janë trajtuar me shërbim shëndetësor 527 persona të burgosur të sëmurë;
· Janë trajtuar 20 të mitur të dënuar të cilët vuajnë dënimin në ambiente të përshtatshme për vuajtjen e dënimit;
· Janë integruar 109 burra, 1 gra dhe 3 të mitur.

Lidhur me shpenzimet kapitale është realizuar hartimi i projektit për burgun e Rogozhines dhe lidhur kontrata për projektin e burgut të Lezhës, realizimi pjesor i fondeve për përmirësimin e kushteve të përgjithshme dhe pritet që në muajt në vijim të finalizohen projektet e tjera të cilat janë në proces.
Programi “Shërbimi i Provës” Qëllimi i politikës së  programit: “Rritja e performances se Shërbimit të Provës në zbatimin e kuadrit ligjor në fuqi dhe standardeve më të larta në fushën masave alternative për realizimin e programeve sa me efikase në realizimin e rehabilitimit të dënuarve me masa alternative”. Treguesit e performancës në nivel qëllimi janë: “Meshkuj të mbikëqyrur me dënime alternative; Persona të mbikëqyrur me Pajisje Elektronike; Gra të dënuara me dënime alternative dhe Të mitur nën mbikëqyrje të Shërbimit të Provës”, për këto tregues mungojnë njësit matëse dhe nuk jepen shpjegime lidhur me realizimin në analizën narrative, gjithashtu konstatojmë se vlerat e synuara për vitin 2026 janë realizuar që në 4 mujorin e parë.
Për vitin 2026 në këtë program me një kosto faktike prej 67.4 milionë lekë raportohet të jenë mbikëqyrur 9,100 burra me dënim alternativ në të gjitha Degët e Shërbimit të Provës në rrethe dhe nga Drejtoria e Përgjithshme nga 9,100 të planifikuar, “Gra të përfshira në programin e ri-integrimit”, janë përfshirë 850 raste nga po aq të planifikuar dhe “Të mitur në mbikëqyrje në shërbimin e provës” janë trajtuar 312 të mitur nga 300 të planifikuar. 

II. Karakteristika kryesore të performancës së shpenzimeve
Në fund 4 mujorit të parë të vitit 2026 situata në lidhje me realizimin e shpenzimeve të buxhetit sipas programeve, krahasuar me planin fillesat dhe atë me ndryshime, paraqitet si më poshtë:

Totali Shpenzimeve te Ministrisë 14,933,717 0 0 0 3,191,151

Realizimi ne % me planin 

e ndryshuar

Ministria e Drejtësisë përgjatë 4 mujorit të parë të vitit 2026 ka pasur një realizim jo shumë të mirë në total ministrie prej 21% e fondeve të akorduara krahasuar me buxhetin e ndryshuar dhe me planin fillestar të buxhetit. Për shpenzimet korrente situata e realizimit në total ministrie është 22% në raport me planin e rishikuar dhe me planin fillestar. Kjo situate është e justifikuar me faktin që gjatë 4 mujorit të parë të vitit 2026 ka patur vakanca dhe nuk ka patur ecuri skema e kompensimit të pronareve e cila zë një peshë të madhe të realizimit me shpërndarjen e fondeve. Ndërsa lidhur me shpenzimet kapitale situata e realizimit është në total ministrie 9% në raport me planin e rishikuar dhe me planin fillestar pasi shumica e projekteve në këtë faze ende nuk kanë vijuar me disbursimet e fondeve.
Lidhur me shpenzimet faktike të Ministrisë se Drejtësisë, vëmë re se pjesa më e madhe e fondeve të shpenzuara është në programin “Sistemi i Burgjeve” në vlerën 2.7 miliardë lekë.
Sikurse vihet re edhe në tabelën e mësipërme, ku evidentohet struktura e shpenzimeve për çdo program kundrejt totalit, sipas planit fillestar, atij me ndryshime dhe realizimit faktik të periudhës, më shumë se gjysma e buxhetit të kësaj ministrie është akorduar në programin “Sistemi i Burgjeve” prej 65% e tyre, ndërsa struktura në realizimin e fondeve është 85% e shpenzimeve faktike të kësaj ministrie. 

Realizmi i fondeve të MD sipas klasifikimit ekonomik, struktura e shpërndarjes së tyre, si edhe ndryshimet në planin vjetor rezultojnë sipas tabelës së mëposhtme:

Në mijë lekë
[image: image2.emf]Viti 

paraardhës 

Fakti 2025

Plani 

Fillestar

 Vjetor 

Viti 2026

Struktura 

në %

Plani  i 

Rishikuar

 Viti 2026

Struktura 

në %

Ndryshimi i 

planit

 vjetor

Shpenzime 

Faktike te 

vitit 2026

Struktura 

në %

(1) (2) (3) (4) (5) 6 (4-2) (7) (8) 9 (7/2) 10 (7/4)

Emërtimi

Paga 6,441,224 7,075,004 47% 7,075,004 47% 0 2,196,971 69% 31% 31%

Sigurime Shoqërore 1,066,458 1,303,404 9% 1,303,404 9% 0 365,223 11% 28% 28%

Mallra dhe Shërbime të Tjera 2,567,432 2,596,792 17% 2,592,376 17% -4,416 470,795 15% 18% 18%

Subvencione 0 0 0% 0 0% 0 0 0% - -

Transferta Korente të Brendshme 2,734,789 2,508,000 17% 2,508,000 17% 0 1,045 0% 0% 0%

Transferta Korente të Huaja 177,096 76,000 1% 79,100 1% 3,100 3,175 0% 4% 4%

Trans per Buxh. Fam. & Individ 133,987 120,360 1% 132,076 1% 11,716 35,542 1% 30% 27%

Totali Shpenzime Korrente 13,120,98513,679,560 91% 13,689,960 91% 10,400 3,072,751 96% 22% 22%

Totali Shpenzime Kapitale me 

financim te brendshem

1,781,016 1,264,287 8%1,264,287.00 8% 0 98,400 3% 8% 8%

Totali Shpenzime Kapitale me 

financim te huaj

28,820 20,000 - 20,000 - 0 20,000 1% - 100%

Totali Shpenzime Kapitale 1,809,836 1,284,287 9% 1,284,287 9% 0 118,400 4% 9% 9%

Gjithsej Shpenzime Buxhetore 14,930,82114,963,847 100% 14,974,247 100% 10,400 3,191,150 100% 21% 21%

Shpenzime nga te Ardhurat Jashte 

limitit

2,898 0

Totali (Korrente + Kapitale + 

Shpenz.nga te ardh.jashte limti

14,933,719

Numri i punonjësve 4886 5391 5391 4853



604

605

606



600

601

602

603

Artikulli

Periudha raportuese Realizimi 

ne % me 

planin 

fillestar 

Realizimi ne 

% me planin 

e ndryshuar



Shpenzimet sipas klasifikimit ekonomik


Sikurse evidentohet në tabelën e mësipërme 96% e shpenzimeve faktike të kësaj ministrie janë për shpenzimet korente, nga të cilat 80% janë për të mbuluar shpenzimet e personelit, 15% janë për shpenzime operative dhe nga 1% janë në Art. 606. Ndërsa përsa i përket shpenzimeve kapitale të cilat zënë vetëm 4 % të shpenzimeve faktike të kësaj ministrie, ato janë kryesisht me financim të brendshëm 3 % dhe vetën 1 % e tyre i përket shpenzimeve kapitale me financim të huaj. 
Lidhur me ndryshimet në planifikim për 4 mujorin e parë të vitit 2026, përfshirë këtu buxhetin fillestar, dhe buxhetin me ndryshimet e ndodhura gjatë vitit rezulton se gjithsej shpenzimet buxhetore të MD janë shtuar me rreth 10.4 milionë lekë.

Më konkretisht këto ndryshime janë si rezultat i detajimit të Fondit të Veçantë prej 10.4 milionë lekë detajuar me shkresën nr. 1637/1 Prot., datë 09.02.2026.

III. Komente dhe rekomandime

· Konstatojmë se raporti i monitorimit është dërguar në kohë në përputhje me afatet e përcaktuara në udhëzimin nr. 14, datë 30.05.2023 “Për procedurat standarde të monitorimit të buxhetit, për njësitë e qeverisjes qendrore” dhe është protokolluar pranë MF në datë 04.06.2026. Ky raport, përgjithësisht është i shoqëruar me analizë të mosrealizim të fondeve dhe të produkteve por lidhur me përmirësimin e cilësisë së përmbajtjes së raportit të monitorimit rekomandojmë:

-Për treguesit e performancës në nivel qëllimi të shfaqura në aneksin 4 “Raporti i realizimit të treguesve të performancës së programit”, rekomandojmë përcaktimin e njësisë matëse në kolonën përkatëse, si edhe treguesit faktikë të plotësuar në këtë aneks duhet të jenë ato që janë realizuar faktikisht për periudhën nëse janë të matshme për periudhën. 

-Për treguesit e performancës në nivel objektivi, rekomandojmë përcaktimin e njësisë matëse  në kolonën përkatëse, si edhe treguesit faktikë të plotësuar në këtë aneks duhet të jenë ato që janë realizuar faktikisht për periudhën nëse janë të matshme për periudhën.

-Evidentojmë se ka produkte të cilat nuk janë të lidhura me qëllimin e politikës. Gjithashtu mungojnë shpjegime sqaruese përse është reduktuar gjatë vitit sasia e planifikuar e produkteve kur këto ndryshime nuk janë mbështetur edhe me pakësime fondesh.
· Raporti i monitorimit të MD, për 4 mujorin e parë të vitit 2026 është i shoqëruar me formatet e anekseve përkatëse të përditësuara sipas përcaktimeve të udhëzimit sipërcituar.

· Pjesë e raportit janë bërë edhe të dhëna për buxhetimin me bazë gjinore, ecuria e realizimit të qëllimeve dhe objektivave të politikës që trajtojnë çështjen e barazisë gjinore nëpërmjet treguesve të performancës përkatës për ato programe që kanë të tilla.

· Mungojnë shpjegime të hollësishme për devijimet e kostove nga plani fillestar apo nga vitet paraardhëse (për ato raste që kanë ndryshime të konsiderueshme në vlerësimet e kostove për njësi për produktet).

· Në raportim janë paraqitur të dhënat lidhur me numrin e punonjësve buxhetore të miratuar në Ligjin e Buxhetit fillestar, të ndryshuar si edhe numri faktik të punonjësve për periudhën gjithashtu janë evidentuar në Aneksin nr.1 “Raporti përmbledhës i shpenzimeve të ministrisë”.

IV. Publikimi. 
Raporti i monitorimit është publikuar në faqen zyrtare të Ministrisë së Drejtësisë në linkun : https://www.drejtesia.gov.al/raporti-i-monitorimit-2026/
